Lěsny sydrik

Lěsny sydrik (Galium sylvaticum) je rostlina ze swójby čerwjenkowych rostlinow (Rubiaceae). 

 Wopis 
Lěsny sydrik je wjacelětna rostlina, kotraž docpěje wysokosć wot 30 hač do 120 cm. Zrunany stołpik je nahi a kulojty.

Łopjena su lochko namódreń šědźiwiznojte a docpěja šěrokosć wot hač do 1 cm a dołhosć wot hač do 4 cm.

Kćěje wot junija hač do septembra. Kremoběłe kćenja docpěja šěrokosć wot něhdźe 2 mm a steja we wjetšej ličbje w čumpatych, nakónčnych pakićach.

 Stejnišćo 
Rosće w lisćowych lěsach, w kerčinach a na hólnišćach.

 Rozšěrjenje 
Rostlina je w srjedźnej Europje rozšěrjena, při čimž předewšěm w srjedźnych horach wustupuje. Pobrachuje do dalokeje měry w sewjeroněmskej nižinje.

 Wužiwanje 

 Nóžki 

 Žórła 
 Steinbachs Großer Pflanzenführer, ISBN 978-3-8001-7567-3, strona 142 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Čerwjenkowe rostliny